

VLADA REPUBLIKE HRVATSKE

Zagreb, 19. svibnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo hrvatskih branitelja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Zaklade hrvatskih branitelja iz Domovinskog rata i članova njihovih obitelji za 2021. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 **PRIJEDLOG**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), a u vezi s člankom 19. stavkom 2. Zakona o Zakladi hrvatskih branitelja iz Domovinskog rata i članova njihovih obitelji („Narodne novine“, br. 79/06. i 99/18.), Vlada Republike Hrvatske je na sjednici održanoj \_\_\_\_\_\_\_\_\_\_2022. donijela

**Z A K L J U Č A K**

 Prihvaća se Godišnje izvješće o radu Zaklade hrvatskih branitelja iz Domovinskog rata i članova njihovih obitelji za 2021. godinu, u tekstu koji je Vladi Republike Hrvatske dostavio Upravni odbor Zaklade aktom, KLASA: 023-04/22-01/5, URBROJ: Zaklada/1-22-4, od 21. travnja 2022.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Zaklada hrvatskih branitelja iz Domovinskog rata i članova njihovih obitelji je upisana 10. kolovoza 2009. u Registar neprofitnih organizacija.

Zaklada se financira iz prihoda od osnovne imovine, iz dijela trećine neto dobiti Fonda hrvatskih branitelja iz Domovinskog rata i članova njihovih obitelji, darovnica i drugih prihoda u skladu sa zakonom.

Sukladno Zakonu o Zakladi hrvatskih branitelja iz Domovinskog rata i članova njihovih obitelji, Upravni odbor Zaklade dostavlja Vladi Republike Hrvatske izvješće o radu Zaklade za 2021. godinu i podnosi financijsko izvješće.

Upravni odbor Fonda hrvatskih branitelja iz Domovinskog rata i članova njihovih obitelji, 11. travnja 2022., usvojio je i dao suglasnost na Godišnje Izvješće o radu Zaklade za 2021. godinu.